《次韵朱宾老过我对月小酌一首》
宋代·刘一止

老人论旧事，感慨思悠哉。暗喜生眉宇，新凉入酒杯。

竹风谁汝和，檐月要人陪。此客非凡客，斯时得得来。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。